સમગ્ર ગીતાની ટીકાના અલગઅલગ કેટલાય ખંડ રહેવાથી એમના પુનર્મુદ્રણમાં અને એમને બધાને એક સાથે મેળવવામાં મુશ્કેલી રહે છે – એમ વિચારીને હવે સમગ્ર ગીતાની ટીકાને એક ક્લેવરમાં પ્રસ્તુત ગ્રંથના રૂપમાં પ્રકાશિત કરવામાં આવી છે. એમ કરતાં પહેલાં પૂર્વપ્રકાશિત સમગ્ર ટીકાને એકવાર ફરીથી જોઇ લીધી છે અને એમાં આવશ્યક સંશોધન, પરિવર્તન અને પરિવર્ધન પણ કર્યાં છે. તેરમા અને ચૌદમા અધ્યાયની ટીકા પણ બીજી વખત લખવામાં આવી છે. ભાષા અને શૈલીને પણ લગભગ એક સમાન બનાવવાનો પ્રયત્ન કરવામાં આવ્યો છે. કેટલીયે નવી બાબતોને ઉમેરવામાં આવી છે અને કેટલીયે બાબતોને એક સ્થાનેથી દૂર કરીને બીજે યથોચિત સ્થાને મૂકી દેવામાં આવી છે. જે બાબતોની વધારે પુનરુક્તિઓ થઇ છે, તેમને યથાસંભવ દૂર કરી દીધી છે, પરંતુ સંપૂર્ણપણે નહિ. વિશેષ ધ્યાન આપવા યોગ્ય બાબતોની પુનરુક્તિઓને સાધકોને માટે ઉપયોગી સમજીને નથી દૂર કરી. આ કાર્યમાં ઘણી ભૂલો પણ થવાની સંભાવના છે, જેને માટે વાચકોને એવી પ્રાર્થના કરું છું કે એમને ને ભૂલો જણાય, એમને તેઓ જણાવવાની કૃપા કરે. એનાથી આગામી સંસ્કરણમાં એમની સુધારણા કરવામાં સુવિધા રહેશે.